钦定古今图书集成/理学汇编/经籍典/第077卷 > 易璇玑下 > 《通辞篇》第四
## 钦定古今图书集成/理学汇编/经籍典/第077卷 > 易璇玑下 > 《通辞篇》第四

一彖之辞，有爻有位。一卦之辞，有象有体，所以异同
阴阳而已。一三、二四，位之阴阳也。初九、六二，爻之阴
阳也；“坎男离女，震长兑少”，象之阴阳也。三才既设，内
外既分，“上卦为天，下卦为地”，体之阴阳也。以卦之阴
阳参乎体之阴阳，以爻之阴阳参乎位之阴阳，又以
爻位之阴阳参乎体象之阴阳，此变之所以无穷，而
辞之所以不同欤？如《干》之初九，爻位俱阳，而曰“潜龙
勿用”者，其体阴也。《坤》之六三，爻体俱阴，而有“含章之
美”者，其位阳也。《小畜》上九，九为阳爻，而曰“妇正厉，月
几望”者，其象阴也。《家人》外巽，巽为长女，而曰“男正位
乎外”者，其爻阳也。变有时而穷，爻位体象，有时而同，
则辞有时而通矣。是故《否》《泰》之初，皆以乾坤相交。举
一而二、三从，则皆谓之“拔茅茹。”倒《益》之二为《损》之五，
同为受益之主，皆以一阳自外而来，则皆谓之“或益
之十朋之龟。”倒《既济》之三为《未济》之四，皆以阳明而
伐阴险，则皆谓之“伐鬼方。”《泰》与《归妹》皆以六五之尊
而下配九二，则皆谓之“帝乙”、“归妹。”同之中又有异焉，
则其辞亦必且同而异。故《泰》之初，则曰“以其汇征吉”，
主于阳而言也。在《否》之初，则曰“以其汇贞吉”，主于阴
而言也。阳贵动而阴贵静也。在《损》之五曰“弗克违元
吉”，而不曰正，爻阴位，阳且在上也，有不待正而吉矣在《益》之二，则曰“弗克违正吉”，而不曰“元”，爻位俱阴，且
在下也。傥不能正，则不吉矣。《既济》之三，以阳居阳，又
履文明之极，有尊高之象，故曰“高宗伐鬼方。”《未济》之
四，以阳居阴，又近于五，有威权之象，故曰：“震用伐鬼
方。”事在君，故曰“小人勿用”；事在臣，故曰“有赏于大国。”
其势皆久，故皆曰“三年。”如《泰》之六五，所以下配者，福
九二也，故曰：“以祉元吉。”《归妹》之女，利在少者，故曰“其
君之袂不如其娣之袂良。”此同之中，又有异焉者也。
若乃蹑《干》之尾而谓之“履虎”，则《履》之三四，有不得不
同辞也。碍于一阳而谓之“触藩”，则《壮》之三上，有不得
不同辞也。言不富以其邻者二，而皆在于《坤》，岂非阴
性至虚而易从也？《欤》？言《有孚》《挛如》者二，而皆在于《巽》，
岂非风势无常而易牵也？《欤如》《履》《归妺》之下，而皆言
“眇跛”者，《兑》为毁折故也。《中孚》《小畜》之上，而皆言“月几
望”者，《巽》为长女故也。以至“刚中而应，大亨以正”者，《临》
《无妄》之所同，而曰“天之道”，曰“天之命”，则《临》《无妄》之所
以异也。“柔进而上行，得中而应乎刚”者，《睽》《鼎》之所同，
而曰“小事吉”，曰“是以元亨”，则《睽》《鼎》之所以异也。《临》《无
妄》《睽》《鼎》之同之异，无卦而不有者也。是故以同观同，
见《易》之宗；“以异观异”，见《易》之理；“同异异同”，尽《易》之体。